ddrg/super_eurlex huggingface dataset:
A Bizottság 2015/2001/EK rendelete

(2001. október 12.)

a 2235/2000/EK rendelet módosításáról az 1839/95/EK és az 1249/96/EK rendelet egyes rendelkezései alkalmazási időszakának tekintetében

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1666/2000/EK rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 10. cikke (4) bekezdésére és 12. cikke (1) bekezdésére,

mivel:

(1) A legutóbb a 2235/2000/EK rendelettel [3] módosított, a Spanyolországba történő kukorica- és cirokimport és a Portugáliába történő kukoricaimport vámkontingenseinek alkalmazására vonatkozó részletes szabályok megállapításáról szóló, 1995. július 26-i 1839/95/EK bizottsági rendelet [4] meghatározza az érintett importok szabályozásával kapcsolatos rendelkezéseket.

(2) A legutóbb a 2235/2000/EK rendelettel módosított, az 1766/92/EGK tanácsi rendelet alkalmazásának szabályairól (importvámok a gabonaágazatban) szóló, 1996. június 28-i 1249/96/EK bizottsági rendelet [5] 2. cikke (5) bekezdése bizonyos feltételek megléte esetén keményszemű kukorica behozatalánál tonnánként 24 EUR importvám-kedvezményt biztosít. Figyelembe véve a keményszemű kukorica világpiaci árának alakulását, a 2235/2000/EK rendelet növeli az eredetileg az 1249/96/EK rendelet által biztosított vámkedvezményt. Az 1249/96/EK rendelet által nyújtott biztosítékok ennek megfelelően módosításra kerültek.

(3) A 2235/200/EK rendelet intézkedéseit egy éves próbaidőre fogadták el az 1839/95/EK rendeletben említett kontingensek szabályozása kapcsán felmerült problémák megoldása érdekében. Amennyiben ezek a problémák a próbaidő alatt a különböző érdekelt felek számára elfogadható módon megoldódnak, a 2235/2000/EK rendelet rendelkezéseit állandó jelleggel kell alkalmazni.

(4) Az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2235/2000/EK rendelet 3. cikke második bekezdését el kell hagyni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. október 12-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 1. o.

[2] HL L 181., 1992.7.1., 21. o.

[3] HL L 256., 2000.10.10., 13. o.

[4] HL L 177., 1995.7.28., 4. o.

[5] HL L 161., 1996.6.29., 125. o.

--------------------------------------------------
A Tanács 2241/2001/EK rendelete

(2001. november 15.)

a közös vámtarifában a 07032000 KN-kód alá tartozó fokhagymára vonatkozó autonóm vámtétel módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára,

mivel:

(1) Az Európai Közösség és az Argentin Köztársaság között az 1994. évi Általános Vám- és Kereskedelmi Egyezmény (GATT) XXVIII. cikke alapján levélváltás formájában létrejött, a GATT-hoz mellékelt CXL. jegyzékben meghatározott, a fokhagymára vonatkozó kedvezmények módosításáról szóló megállapodást a Közösség nevében a 2001/404/EK határozat [1] jóváhagyta.

(2) A fokhagyma importjára vonatkozó feltételek így 2001. június 1-jétől módosultak. Az új rendszer értelmében a 07032000 KN-kód alá tartozó, GATT-kontingensen kívüli fokhagyma import vámtételét 9,6 %-os értékvám és tonnánként nettó 1200 euró nagyságban meghatározott összeg alkotja.

(3) Annak érdekében, hogy az új rendszer maradéktalanul betölthesse szerepét, a közös vámtarifában rögzített autonóm vámot 2001. június 1-jei hatállyal ugyanazzal a meghatározott összeggel kell megnövelni, amelyet a kontingensen kívüli hagyományos vámhoz állapítottak meg,

ELFOGADTA EZT A RENDELETET:

1. cikk

A 07032000 KN-kód alá tartozó fokhagyma autonóm közös vámtarifa vámtételét 12 %-os értékvám és tonnánként nettó 1200 euró nagyságban meghatározott összeg alkotja.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendelet 2001. június 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. november 15-én.

a Tanács részéről

az elnök

M. Aelvoet

[1] HL L 142., 2001.5.29., 7. o.

--------------------------------------------------
A Bizottság 2511/2001/EK rendelete

(2001. december 20.)

a jutából és kókuszrostból készült termékekre vonatkozó közösségi vámkontingensek meghosszabbítása érdekében a 32/2000/EK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a GATT-Egyezményben előírt közösségi vámkontingensek és egyes egyéb közösségi vámkontingensek megnyitásáról és kezeléséről és a kontingensek kiigazítására vonatkozó részletes szabályok megállapításáról, valamint az 1808/95/EK tanácsi rendelet hatályon kívül helyezéséről szóló, 1999. december 17-i 32/2000/EK tanácsi rendeletre [1] és különösen annak 9. cikke (1) bekezdése b) pontjának második francia bekezdésére,

mivel:

(1) A Közösség az ENSZ Kereskedelmi és Fejlesztési Konferenciáján (UNCTAD) az általa felajánlottakkal összhangban, valamint általános preferenciális rendszerének (GSP) megfelelően 1971-ben tarifális vámkedvezményeket vezetett be az egyes fejlődő országokból származó jutából és kókuszrostból készült termékekre; ezek a kedvezmények a közös vámtarifa szerinti vámtételek fokozatos csökkentésében, illetve 1978-tól 1994. december 31-ig e vámtételek teljes felfüggesztésében nyilvánultak meg.

(2) Az új általános preferenciális rendszer (GSP) 1995. január 1-jei hatálybalépése óta a Közösség az 1401/98/EK [2] és a 32/2000/EK rendelettel módosított 764/96/EK tanácsi rendelettel [3] a GATT mellett 2001. december 31-ig autonóm, nulla százalékos vámtételű közösségi vámkontingenseket nyitott meg meghatározott mennyiségű jutából és kókuszrostból készült termék számára. Mivel az általános preferenciális rendszert egy tanácsi rendelet 2004. december 31-ig meghosszabbítja, a jutából és kókuszrostból készült termékekre vonatkozó ezeket a vámkontingenseket is meg kell hosszabbítani 2004. december 31-ig.

(3) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A 32/2000/EK rendelet III. mellékletének ötödik oszlopában ("A kontingens alkalmazásának ideje") a 09.0107, 09.0109 és 09.0111 tételszámok alatt található szöveg, azaz a "2000.1.1.–2000.12.31. és 2001.1.1.–2001.12.31." helyébe a "2002.1.1.–2002.12.31., 2003.1.1.–2003.12.31. és 2004.1.1.–2004.12.31." szöveg lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 2002. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 20-án.

a Bizottság részéről

Frederik Bolkestein

a Bizottság tagja

[1] HL L 5., 2000.1.8., 1. o.

[2] HL L 188., 1998.7.2., 1. o.

[3] HL L 104., 1996.4.27., 1. o.

--------------------------------------------------
A Bizottság 593/2001/EK rendelete

(2001. március 27.)

az olívaolaj termelésének minőségét javító intézkedések megállapításáról szóló 528/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel [1] módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 5. cikke (11) bekezdésére,

mivel:

(1) A 136/66/EGK rendelet 5. cikkének (9) bekezdése előírja, hogy a termelőknek vagy azok egy részének nyújtott termelési támogatás bizonyos százalékát a termelő tagállamokban regionális intézkedések finanszírozására fordítják az olívaolaj-termelés minőségének és környezetre gyakorolt hatásának javítása érdekében.

(2) Az 528/1999/EGK rendelet [3] 3. cikkében előírt, a finanszírozási felső határt meghatározó mechanizmus nem teszi lehetővé a ténylegesen visszatartott összeg szétosztását. Az egy adott gazdasági évre vonatkozó támogatás meghatározását követő termelési ciklusokra megállapított felső határokat a becsült termelés és a tényleges termelés alapján kiszámított összeg közötti, az adott gazdasági évre vonatkozó különbségnek megfelelően kell kiigazítani.

(3) Az e rendeletben megállapított rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

Az 528/1999/EK rendelet 3. cikkének (2) bekezdése a következő albekezdéssel egészül ki:

"A felső határok kiigazítása a becsült termelés alapján a támogatásból való levonás kiszámított összege és az azon gazdasági évre kiszámított tényleges termelési adatok közötti különbözet alapján történik, amely megelőzi azt a gazdasági évet, amelynek alapján a felső határok meghatározása a második albekezdés alapján történt."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. március 27-én.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL 172., 1966.9.30., 3025/66. o.

[3] HL L 62., 1999.3.11., 8. o.

--------------------------------------------------
A Bizottság 1592/2001/EK rendelete

(2001. augusztus 2.)

a marhahúságazatra vonatkozó 562/2000/EK rendelet és 690/2001/EK rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1512/2001/EK rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2] és különösen annak 38. cikke (2) bekezdésére és 47. cikke (8) bekezdésére,

mivel:

(1) A legutóbb az 1082/2001/EK rendelettel [3] módosított 562/2000/EK bizottsági rendelet [4] meghatározza a marhahús-felvásárlás tekintetében az 1254/1999/EK rendelet részletes alkalmazási szabályait. Különösen az 562/2000/EK rendelet 17. cikke határozza meg a pályázati eljárás során betartandó feltételeket.

(2) A marhahúságazat különleges piaci támogatási intézkedéseiről szóló, 2001. április 3-i 690/2001/EK bizottsági rendelet [5] előírja bizonyos marhahúsfélék pályázati eljárás keretében történő felvásárlását. Különösen az említett rendelet II. melléklete határozza meg a pályázati eljárás során betartandó feltételeket.

(3) Az 562/2000/EK rendelet 11. cikke (5) bekezdésének c) pontja és a 692/2001/EK rendelet II. melléklete az angol nyelvű változatban nyelvi hibákat tartalmaz. A két érintett rendeletet ezért megfelelően helyesbíteni kell.

(4) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 562/2000/EK rendelet 11. cikke (5) bekezdésének c) pontjában a "záró időpont" szavak helyébe a "határidő" szó lép.

2. cikk

A 690/2001/EK rendelet II. mellékletében az "AJÁNLATOK" alatti 5. c) pontban a "záró időpont" szavak helyébe a "határidő" szó lép.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. augusztus 2-án.

a Bizottság részéről

Frederik Bolkestein

a Bizottság tagja

[1] HL L 201., 2001.7.26., 1. o.

[2] HL L 160., 1999.6.26., 21. o.

[3] HL L 149., 2001.6.2., 19. o.

[4] HL L 68., 2000.3.16., 22. o.

[5] HL L 95., 2001.4.5., 8. o.

--------------------------------------------------
A Bizottság 351/2002/EK rendelete

(2002. február 25.)

a 3605/93/EK tanácsi rendeletnek az ESA 95-re való hivatkozások tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 475/2000/EK rendelettel [1] módosított, az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról szóló, 1993. november 22-i 3605/93/EK tanácsi rendeletre [2] és különösen annak 7. cikkére,

mivel:

(1) A "költségvetési", a "hiány" és "beruházás" fogalmak meghatározását a szerződéshez csatolt, a túlzott hiány esetén követendő eljárásról szóló jegyzőkönyv és a 3605/93/EK rendeletben állapították meg, hivatkozva a legutóbb a 113/2002/EK bizottsági rendelettel [3] módosított, a Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendelettel [4] létrehozott nemzeti és regionális számlák európai rendszerére (a továbbiakban: ESA 95).

(2) A 2223/96/EK rendelet a tagállamok között összehasonlítható eredmények elérése érdekében tartalmazza az Európai Közösség statisztikai követelményeinek megfelelő tagállami számlák összeállítására vonatkozó közös szabványok, fogalommeghatározások és besorolások és számviteli szabályok hivatkozási keretét.

(3) A 2223/96/EK tanácsi rendeletnek [5] a swap-ügyletek és a határidős kamatláb-megállapodások keretében történő elszámolások átsorolásával kapcsolatos módosításáról szóló, 2001. december 3-i 2558/2001/EK európai parlamenti és tanácsi rendelet a swap-ügyletekből és a határidős kamatláb-megállapodásokból származó kamatfizetéseket átsorolta tulajdonosi jövedelemből a pénzügyi számlára, egyúttal megállapítva, hogy a túlzott hiány esetén követendő eljárás során alkalmazott adatszolgáltatásban különleges kezelési módot szükséges alkalmazni az ilyen kamatfizetésekre.

(4) A 3605/93/EK rendeletet ezért megfelelően módosítani szükséges.

(5) Az ESA 95-re történő új hivatkozások alkalmazásával kapcsolatos zavarok elkerülése érdekében az e rendeletben meghatározott intézkedéseket 2002. január 1-jétől kell alkalmazni,

ELFOGADTA EZT A RENDELETET:

1. cikk

A 3605/93/EK rendelet 1. cikk (3) bekezdése a következőképpen módosul:

1. a "B.9" kód helyébe az "EDP B.9" kód lép;

2. a "D.41" kód helyébe az "EDP D.41" kód lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2002. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. február 25-én.

a Bizottság részéről

Pedro Solbes Mira

a Bizottság tagja

[1] HL L 58., 2000.3.3., 1. o.

[2] HL L 332., 1993.12.31., 7. o.

[3] HL L 21., 2002.1.24., 3. o.

[4] HL L 310., 1996.11.30., 1. o.

[5] HL L 344., 2001.12.28., 1. o.

--------------------------------------------------
A TANÁCS 1107/2002/EK RENDELETE

(2002. június 25.)

a Fehéroroszországból, Bulgáriából, Horvátországból, Észtországból, Líbiából, Litvániából, Romániából és Ukrajnából származó karbamid behozatalára végleges dömpingellenes vám kivetéséről és a kivetett ideiglenes dömpingellenes vám végleges beszedéséről szóló 92/2002/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/1996/EK tanácsi rendeletre[1] és különösen annak 8. és 9. cikkére,

tekintettel a tanácsadó bizottsággal folytatott konzultációt követően a Bizottság által benyújtott javaslatra,

mivel:

A. ELJÁRÁS

(1) A 92/2002/EK rendelettel[2] a Tanács végleges dömpingellenes vámot vetett ki a Fehéroroszországból, Bulgáriából, Horvátországból, Észtországból, Líbiából, Litvániából, Romániából és Ukrajnából származó karbamid behozatalára, és egy bolgár exportőr gyártót mentesített az említett vám alól, mivel az érintett vállalattól a Bizottság kötelezettségvállalást fogadott el.

(2) Az Achema részvénytársaság elfogadható kötelezettségvállalást ajánlott fel, többek között a Litvániából származó karbamid behozatalára vonatkozó dömpingellenes eljárással kapcsolatban, a végleges megállapítások kihirdetését megelőzően, de olyan időszakban, amikor adminisztrációs okokból lehetetlen volt annak elfogadását a végleges rendeletbe foglalni.

(3) A 2002/498/EK határozattal[3] a Bizottság elfogadta az Achema részvénytársaság által felajánlott kötelezettségvállalást. A kötelezettségvállalás elfogadásának okait e határozat állapítja meg. A Tanács elismeri, hogy a kötelezettségvállalási ajánlatra bevezetett helyesbítések kiküszöbölik a dömping káros hatását, és nagymértékben korlátozzák az egyéb termékekkel, keresztkompenzáció formájában történő kijátszás minden kockázatát.

(4) A kötelezettségvállalási ajánlat elfogadását tekintetbe véve a 92/2002/EK rendelet megfelelő módosítása szükséges,

ELFOGADTA EZT A RENDELETET:

1. cikk

A 92/2002/EK rendelet a következőképpen módosul:

(1) Az 1. cikk (2) bekezdésében, a Litvániára vonatkozó sor helyébe a következő rendelkezés lép:

Származási ország Termelő Végleges dömpingellenes vám (EUR/t) TARIC kiegészítő kód

"Litvánia Minden vállalat 10,05 A999"

(2) A 2. cikk (1) bekezdésében a táblázat helyébe a következő lép:

"Ország Vállalat TARIC kiegészítő kód

Bulgária Chimco AD, Shose az Mezdra, 3037 Vratza A272

Litvánia Joint Stock Company Achema, Taurostos 26, 5005 Jonava A375"

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2002. június 25-én.

a Tanács részéről

az elnök

J. MATAS I PALOU

[1] HL L 56., 1996.3.6., 1. o. A legutóbb a 2238/2000/EK rendelettel (HL L 257., 2000.10.11., 2. o.) módosított rendelet.

[2] HL L 17., 2002.1.19., 1. o.

[3] HL L 168., 2002.6.27., 51. o.
A BIZOTTSÁG 2224/2002/EK RENDELETE

(2002. december 13.)

a piaci mechanizmusokra tekintettel a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló 1623/2000/EK bizottsági rendelettől való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2585/2001/EK rendelettel módosított[1], a borpiac közös szervezéséről szóló, 1999. május 17-i 1493/1999/EK tanácsi rendeletre[2] és különösen annak 33. cikkére,

mivel:

(1) A legutóbb a 1795/2002/EK rendelettel módosított[3] 1623/2000/EK bizottsági rendelet[4] és különösen annak 93. cikkének (6) bekezdése megállapítja, hogy az üzemanyag ágazatban bio-etanolként való felhasználás céljából értékesített minden alkoholt az értékesítés odaítélésére vonatkozó döntésről szóló értesítés napjától számítva legkésőbb hat hónapon belül át kell venni.

(2) Az Európai Közösségen belül bio-etanolként való felhasználásra szánt boralkohol nyilvános árveréseinek megnyitásáról szóló, 2002. május 8-i 774/2002/EK bizottsági rendelet[5] 300 000 hektoliter, az Európai Közösségen belül bio-etanolként való felhasználásra szánt boralkohol nyilvános árverését nyitotta meg az Ecocarburantes Espaoles SA elismert cég részére. A Bizottság 2002. június 18-án közölte az illetékes spanyol hatóságokkal és az Ecocarburantes Espaoles SA-val határozatát, amely szerint a 12/2002 sz. tételt a cégnek ítélte oda.

(3) A spanyol Mezőgazdasági, Halászati és Élelmezési Minisztérium 2002. október 21-i levelében tájékoztatta a Bizottságot, hogy technikai nehézségek és a 12/2002 sz. tétel nagysága miatt az alkohol elszállítására megállapított határidő nem tartható.

(4) Annak érdekében, hogy az érintett cég a tevékenységet befejezhesse, az alkohol átvételére vonatkozó határidőt két hónappal meg kell hosszabbítani.

(5) Az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

Az 1623/2000/EK rendelet 93. cikkének (6) bekezdéstől eltérően a 774/2002/EK rendeletben említett és 2002. június 18-án odaítélt 12/2002 sz. tétel raktárból való átvételét 2003. február 18-ig kell teljesíteni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. december 13-án.

a Bizottság részéről

Franz FISCHLER

a Bizottság tagja

[1] HL L 345., 2001.12.29., 10. o.

[2] HL L 179., 1999.7.14., 1. o.

[3] HL L 272., 2002.10.10., 15. o.

[4] HL L 194., 2000.7.31., 45. o.

[5] HL L 123., 2002.5.9., 17. o.
A Bizottság 2381/2002/EK rendelete

(2002. december 30.)

a marha- és borjúhús piacának közös szervezéséről szóló 1254/1999/EK tanácsi rendeletnek a jövedelemtámogatási rendszerek tekintetében történő alkalmazására vonatkozó részletes szabályok megállapításáról szóló 2342/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2345/2001/EK bizottsági rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2] és különösen annak 6. cikke (7) bekezdésére és 10. cikke (3) bekezdésére,

mivel:

(1) A legutóbb az 1830/2002/EK rendelettel [3] módosított 2342/1999/EK bizottsági rendelet [4] 29a. cikke az anyatehenek után járó támogatás tekintetében az állatok számának kerekítésére vonatkozó szabályt állapít meg az üszők minimális és maximális számának százalékos értéke kiszámítása céljából. E szabály alkalmazása a 2003. évi alkalmazásnál hátrányosan érinti azokat a termelőket, akikre az 1254/1999/EK rendelet 10. cikkében megállapított rendelkezések vonatkoznak. Az összes termelő azonos elbánásban való részesítésének biztosítása érdekében erre az időszakra tisztázni kell e szabály alkalmazását, meghatározva az üszők számát olyan esetekben, ahol a támogatási kérelem két állatra vonatkozik.

(2) A 2342/1999/EK rendeletet ezért ennek megfelelően módosítani kell.

(3) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2342/1999/EK rendelet 29a. cikke a következő bekezdéssel egészül ki:

"Az első bekezdés ellenére, az 1254/1999/EK rendelet 10. cikkében előírt rendelkezések 2003-ban történő alkalmazása céljából, amennyiben a támogatási kérelem két állatot érint, a támogatásban részesíthető üszők számát egy üszőben állapítják meg."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2003. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. december 30-án.

a Bizottság részéről

Franz Fischler

a Bizottság tagja

[1] HL L 315., 2001.12.1., 29. o.

[2] HL L 160., 1999.6.26., 21. o.

[3] HL L 277., 2002.10.15., 15. o.

[4] HL L 281., 1999.11.4., 30. o.

--------------------------------------------------